ZAPISNIK 

46. sjednice Vijeća Mjesnog odbora Trnovčica,

održane 10. ožujka 2025. u prostorijama mjesne samouprave Trnovčica, Trnovčica 2a

s početkom u 18,00 sati

NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Matej Crnković, član Vijeća.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 46. sjednicu Vijeća Mjesnog odbora Trnovčica (u daljnjem tekstu: Vijeće).

Bez rasprave,  jednoglasno (7 „za“)  Vijeće prihvaća tekst Zapisnika 45. sjednice Vijeća, održane 24. veljače 2025., bez izmjena.

Predsjednik daje na glasovanje dnevni red koji je upućen uz poziv za 46. sjednicu Vijeća Mjesnog odbora Trnovčica, uz dopunu s jednom točkom dnevnog reda, nakon čega je dnevni red jednoglasno prihvaćen (7 „za“) i glasi:

DNEVNI RED

1. Pregled realiziranih komunalnih aktivnosti na području Mjesnog odbora Trnovčica u razdoblju od 2021. do 2025. godine.
2.  Zahtjev za jednokratno korištenje prostora mjesne samouprave, Trnovčica 2a – donošenje zaključka:
- Hrvoje Biljanić.
3. Pitanja, prijedlozi i obavijesti
Ad 1.
Pregled realiziranih komunalnih aktivnosti na području Mjesnog odbora Trnovčica u razdoblju od 2021. do 2025. godine
Predsjednik Vijeća usmeno informira članove Vijeća o predmetu rasprave.

U raspravi sudjeluju svi članovi Vijeća.

Nakon toga konstatira se da je od svih planova komunalnih aktivnosti na području Mjesnog odbora Trnovčica u razdoblju od početka mandata ovoga Vijeća, dakle od 2021. do danas realizirano sljedeće:

1. uzdignuta ploha za usporavanje prometa u Ulici Ivana Zovka;
2. izgrađeno novo prometno rješenje križanja ulica Klin i Krotovica;
3. javni zdenac kraj boćališta u Ulici Klin;

4. obilježavanje pješačkog prijelaza u Ulici Klin;

5. presvlačenje novim slojem asfalta dijela Ulice Trnovčica od broja 2 do križanja s Ulicom Josipa Stadlera;

6. zamijenjene su ploče s nazivima ulica na području Mjesnog odbora Trnovčica;

7. zamijenjeno je razbijeno staklo na nadstrešnici autobusnog stajališta ZET-a u Ulici Trnovčica;

8. postavljanje prometnih ogledala na nekoliko lokacija;

9. na poticaj Vijeća izgrađena optička mreža za internet na području mjesnog odbora;

10. visinska nadogradnja ograde oko igrališta s umjetnom travom između ulica Klin i Trnovčica.

Ad 2. Zahtjev za jednokratno korištenje prostora mjesne samouprave, Trnovčica 2a –- Hrvoje Biljanić
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi
ZAKLJUČAK
1. Hrvoju Biljaniću iz Zagreba, Dravski zavoj 9, odobrava se jednokratno korištenje prostora u objektu Mjesnog odbora Trnovčica, Trnovčica 2a, u terminu 3. svibnja 2025. od 15,00 do 21,30 sati.

2. Prostor iz točke 1. ovog Zaključka koristit će Hrvoje Biljanić, za proslavu, uz naknadu od 0,08 eura po 1 m2 , koju je korisnik dužan platiti na račun Proračuna Grada Zagreba.

Ad 3. Pitanja, prijedlozi i obavijesti
Nakon prethodnih točaka dnevnoga reda nije bilo dodatnih pitanja, prijedloga i obavijesti te je stoga predsjednik Vijeća zahvalio svim članicama i članovima Vijeća na iznimno dobroj suradnji i doprinosu u radu Vijeća u proteklom mandatu Vijeća te zaključio sjednicu.

Završeno u 18,40 sati.

KLASA: 024-08/25-003/581
URBROJ: 251-13-11-5/009-25-2
Zagreb, 10. ožujka 2025.

Zapisničar: Matej Crnković

Zapisnik stručno i tehnički obradila: Sandra Šukunda

